《山有仙则名》
宋代·林希逸

试拄看山笏，令人兴洒然。誇名惊俗眼，知道有神仙。

胜地栖丹客，苍崖比洞天。烟霞无此辈，方册不应传。

柯烂今何处，箫鸣若个边。旧闻终缥缈，何似竹林贤。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。